Καλιμάν Α΄ Ασέν

Ο **Καλιμάν Ασέν Α΄** ή **Κολομάν Ασέν** ή **Κολομάν** (1234 - 1246) ήταν Τσάρος της Βουλγαρίας (1241 - 1246), ήταν γιος και διάδοχος του Τσάρου Ιβάν Ασέν Β΄ και της Άννας Μαρίας της Ουγγαρίας. Την εποχή που διαδέχθηκε τον πατέρα του (1241) ήταν μόλις 6 ετών, οι Μογγόλοι επιτέθηκαν στην Βουλγαρία και την έκαναν φόρου υποτελή. Πέθανε πρόωρα σε ηλικία μόλις 12 ετών, οι σύγχρονες φήμες λένε ότι δηλητηριάστηκε.

## Βιογραφία

Ο Καλιμάν Ασέν Α΄ ήταν γιος του Ιβάν Ασέν Α΄ ή Κολομάν και της Άννας Μαρίας της Ουγγαρίας, η μητέρα του πέθανε όταν ήταν ο ίδιος μόλις 3 ετών (1237) και ο πατέρας του παντρεύτηκε την Ειρήνη Κομνηνή Δούκαινα. Ο πατέρας του πέθανε στις αρχές του 1241 και ο Καλιμάν Ασέν Α΄ τον διαδέχθηκε σε ηλικία μόλις επτά ετών. Δεν υπάρχουν πηγές σχετικά με τα πρώτα χρόνια της διακυβέρνησης του, το βέβαιο είναι ότι υπήρχαν ένας ή περισσότεροι αντιβασιλείς. Ο ιστορικός Αλεξάντρου Μαντγεάρου τονίζει ότι ο θείος του Αλέξανδρος, αδελφός του Ιβάν Ασέν Α΄ ήταν ο σημαντικότερος αντιβασιλείς, άλλοι καταγράφουν επίσης και τον πατριάρχη Ιωακείμ Α΄ Βουλγαρίας. Με την άνοδο του στον θρόνο η Βουλγαρία σύναψε διετή ειρήνη με την 
Λατινική Αυτοκρατορία και την Αυτοκρατορία της Νίκαιας. Οι σύγχρονοι κληρικοί Ρογήρος του Τόρρε Ματζιόρε και Θωμάς ο Αρχιδιάκονος αναφέρουν ότι ο Καντάν γιος του Ογκεντέι Καν των Μογγόλων εισήλθε τον Μάρτιο του 1242 στην Βουλγαρία. Ο Θωμάς αναφέρει επίσης ότι ο Καντάν μαζί με τον Μπατού Χαν συναντήθηκαν στην Βουλγαρία και δημιούργησαν ένα *"ισχυρό στρατιωτικό σώμα"*.

Ο Ρασίντ-αλ-Ντιν Χαμαντάνι 60 χρόνια αργότερα καταγράφει δύο πόλεις που κατέκτησε ο Καντάν στην Βλαχία η οποία εκείνη την εποχή ταυτιζόταν με την Βλαχία. Οι αρχαιολογικές έρευνες ανακάλυψαν τουλάχιστον 12 Βουλγαρικά κάστρα, ανάμεσα τους και το Βελίκο Τάρνοβο τα οποία καταστράφηκαν κατά την Μογγολική επίθεση. Ο Πάπας Ιννοκέντιος Δ΄ συγκάλεσε την Α΄ Σύνοδο της Λυών με στόχο να αντιμετωπίσει την απειλή των Μογγόλων (1245). Την ίδια στιγμή έστειλε επιστολή στον Καλιμάν Ασέν Α΄ με την οποία του ζήτησε να επαναφέρει την Βουλγαρική Ορθόδοξη Εκκλησία σε Πλήρης κοινωνία με την Αγία Έδρα και να στείλει απεσταλμένους στην Λυών. Ο Καλιμάν Ασέν Α΄ πέθανε το καλοκαίρι του 1246 σε ηλικία μόλις 12 ετών. Ο Βυζαντινός ιστορικός Γεώργιος Ακροπολίτης έγραψε ότι οι πηγές διαφέρουν σχετικά με τον πρόωρο θάνατο του. Σύμφωνα με μερικές *"πέθανε από φυσικούς λόγους"* και σύμφωνα με άλλες *"έπεσε θύμα της συνωμοσίας των εχθρών του"* που δεν ήθελαν την ένωση με την Ρωμαιοκαθολική εκκλησία. Σε ένα διάταγμα του 14ου αιώνα ο Καλιμάν Ασέν Α΄ καταγράφεται ως βασιλεύς στην Ηγεμονία της Μολδαβίας. Τον διαδέχεται ο επίσης ανήλικος ετεροθαλής αδελφός του Μιχαήλ Ασέν Α΄. Η νήσος Καλιμάν στην Ανταρκτική πήρε το όνομα της από τον Καλιμάν Ασέν Α΄.

## Παραπομπές



## Πηγές

*Archdeacon Thomas of Split: History of the Bishops of Salona and Split (Latin text by Olga Perić, edited, translated and annotated by Damir Karbić, Mirjana Matijević Sokol and James Ross Sweeney) (2006). CEU Press. 
*George Akropolites: The History (Translated with and Introduction and Commentary by Ruth Macrides) (2007). Oxford University Press. 
*The Successors of Genghis Khan (Translated from the Persian of Rashīd Al-Dīn by John Andrew Boyle) (1971). Columbia University Press.
*Андреев (Andreev), Йордан (Jordan); Лазаров (Lazarov), Иван (Ivan); Павлов (Pavlov), Пламен (Plamen) (2012). Кой кой е в средновековна България [Who is Who in Medieval Bulgaria] (in Bulgarian). Изток Запад (Iztok Zapad). 
*Fine, John V. A. (1994). The Late Medieval Balkans: A Critical Survey from the Late Twelfth Century to the Ottoman Conquest. The University of Michigan Press. 
*Madgearu, Alexandru (2016). The Asanids: The Political and Military History of the Second Bulgarian Empire, 1185–1280. BRILL.

Κατηγορία:Τσάροι της Βουλγαρίας
Κατηγορία:Οίκος των Ασέν